Llengua Castellana i Literatura

Criteris d’avaluació

S’estableixen els criteris d’avaluació (CA) de cada una de les competències específiques (CE), juntament amb uns aclariments orientatius per al seu desenvolupament.

	CE 1 Reconèixer la diversitat lingüística del món a partir de la identificació de les llengües dels alumnes i de la realitat plurilingüe i multicultural de les Illes Balears per afavorir la reflexió interlingüística, identificar i rebutjar estereotips i prejudicis lingüístics, i valorar aquesta diversitat com a font de riquesa cultural.

	SEGON CICLE

	CA 1.1 Mostrar interès i respecte per les diferents llengües i varietats dialectals del seu entorn, identificant algunes expressions d’ús quotidià.
	· Ampliar vocabulari abstracte i variat, adaptat a situacions comunicatives diverses.

	
	· Mostrar interès per les diferents llengües presents al seu entorn, valorant que totes són importants per a la convivència.

	
	· Identificar positivament la pluralitat lingüística existent com a font de riquesa cultural.

	
	· Conèixer l’existència del llenguatge de signes i les llengües de signes.

	CA 1.2 Identificar, amb certa autonomia i en contextos propers, prejudicis i estereotips lingüístics freqüents, aportant alternatives i reconeixent la pluralitat lingüística del seu entorn com una font de riquesa cultural.
	· Rebutjar els usos lingüístics discriminatoris a partir de la reflexió acompanyada.

	
	· Utilitzar un vocabulari adequat al seu nivell.

	
	· Incorporar estratègies d’escolta activa.



	CE 2 Comprendre i interpretar textos orals i multimodals, tot identificant el sentit general i la informació més rellevant i valorant amb ajuda aspectes formals i de contingut bàsics, per construir coneixement i respondre a diferents necessitats comunicatives.

	SEGON CICLE

	CA 2.1 Comprendre el sentit de textos orals i multimodals senzills, reconeixent les idees principals, els missatges explícits i els missatges implícits més senzills, i progressant, de manera acompanyada, en la valoració crítica del contingut i dels elements no verbals elementals.

	· Comprendre de manera global i específica les idees principals i secundàries de textos orals i multimodals.

	
	· Realitzar inferències durant l’escolta activa de textos orals.

	
	· Identificar la comunicació (o llenguatge) no verbal que acompanya els textos orals.

	
	· Interpretar les intencions del parlant en diferents contextos comunicatius, i reconèixer tons de veu o expressions que afegeixen matisos al missatge.

	
	· Respondre de manera detallada i organitzada a preguntes, fent referència tant a dades explícites com a elements implícits del text oral i multimodal.

	
	· Valorar les aportacions orals de la resta d’alumnes  com una eina per aprendre conjuntament i enriquir les pròpies idees.

	
	· Inferir informació dels textos orals i multimodals.

	
	· Desenvolupar estratègies per a la interpretació dels textos orals i multimodals.

	
	· Analitzar i valorar de manera raonada els textos orals i multimodals.

	
	· Mobilitzar estratègies elementals d’escolta activa, assertivitat, empatia i consens.



	CE 3 Produir textos orals i multimodals amb coherència, claredat i registre adequats per expressar idees, sentiments i conceptes; construir coneixement; establir vincles personals; i participar amb autonomia i una actitud cooperativa i empàtica en interaccions orals variades.

	SEGON CICLE

	CA 3.1 Produir textos orals i multimodals coherents, amb planificació acompanyada, ajustant el discurs a la situació comunicativa i utilitzant recursos no verbals bàsics.
	· Expressar preferències, necessitats, sentiments i emocions.

	
	· Expressar les seves idees de forma oral amb pronunciació, entonació i ritme adequats.

	
	· Ampliar el vocabulari i utilitzar-lo en el context adequat.

	
	· Participar en situacions orals dins l’aula, narrant fets personals i del seu entorn més proper, seguint un ordre lògic en el seu discurs.

	
	· Utilitzar adequadament el llenguatge no verbal per recolzar el seu discurs.

	
	· Mantenir una pronúncia i entonació adequades.

	CA 3.2 Participar en interaccions orals espontànies o reglades, incorporant estratègies bàsiques d’escolta activa i cortesia lingüística.
	· Expressar les seves opinions en les converses.

	
	· Mostrar respecte envers les participacions orals dels altres.

	
	· Arribar a acords.

	
	· Respectar el torn de paraula.

	
	· Mostrar respecte durant les participacions orals dels altres.

	
	· Escoltar atentament posant interès en les intervencions dels companys.

	
	· Utilitzar els recursos lingüístics per expressar les normes de cortesia i atenció en les interaccions orals.

	
	· Improvitzar una conversa.



	CE 4 Comprendre i interpretar textos escrits i multimodals, reconeixent el sentit global, les idees principals i la informació explícita i implícita, i realitzant amb ajuda reflexions elementals sobre aspectes formals i de contingut, per adquirir i construir coneixement i respondre a necessitats i interessos comunicatius diversos.

	SEGON CICLE

	CA 4.1 Comprendre el sentit global i la informació rellevant de textos senzills, escrits i multimodals, tot realitzant inferències a partir d’estratègies bàsiques de comprensió abans, durant i després de la lectura.
	· Consolidar el coneixement de tots els fonemes i grafies, incloent les combinacions més complexes (diftongs, grups consonàntics).

	
	· Comprendre i identificar diferents tipus de text escrits.

	
	· Identificar les idees principals i les secundàries d’un text escrit.

	
	· Resumir les idees de textos escrits i multimodals.

	
	· Reconèixer les parts que componen un text.

	
	· Fer inferències directes basades en la lectura.

	
	· Fer connexions entre la informació del text amb el que es pensa, sent o creu, amb informacions del mateix text o amb coneixements del món.

	
	· Ampliar el vocabulari deduint el significat a partir del context de la lectura.

	
	· Fer lectura comprensiva tant de forma individual com cooperativa.

	
	· Respondre preguntes de comprensió literal, inferencial i crítica, incloent-hi preguntes que requereixen interpretació de detalls o informació explícita.

	
	· Formular hipòtesis senzilles sobre el desenvolupament de la història o el comportament dels personatges, comprovant-les a mesura que avança la lectura.

	
	· Respondre a preguntes referides al text.

	
	· Reconèixer la informació donada en diferents tipus de text: gràfics, esquemes, taules, mapes conceptuals, plànols.

	CA 4.2 Analitzar, de manera acompanyada, el contingut i aspectes formals i no formals elementals de textos escrits i multimodals, valorant-ne el contingut i estructura, iniciant-se en l'avaluació de la seva fiabilitat.
	· Comprendre textos escrits, tant de caràcter informal com d’un grau més de formalitat.

	
	· Reconèixer la funcionalitat comunicativa de diferents tipus de text.

	
	· Formular i respondre preguntes dels textos donats de manera oral i escrita.

	
	· Formular i comprovar hipòtesis per a la comprensió lectora.

	
	· Reconèixer la funció comunicativa de la llengua en diferents tipus de text.



	CE 5 Produir textos escrits i multimodals, amb correcció gramatical i ortogràfica, seqüenciant correctament els continguts i aplicant estratègies elementals de planificació, textualització, revisió i edició per construir coneixement i donar resposta a demandes comunicatives concretes.

	SEGON CICLE

	CA 5.1 Produir textos escrits i multimodals senzills, amb coherència i adequació, en diferents suports, iniciant-se en l'ús de les normes gramaticals i ortogràfiques més senzilles al servei de la cohesió i progressant, de manera acompanyada, en la mobilització d'estratègies senzilles, individuals o grupals, de planificació, textualització i revisió.
	· Usar adequadament els signes de puntuació: punt, coma, dos punts i signes d’exclamació i interrogació.

	
	· Aplicar correctament les normes ortogràfiques estudiades.

	
	· Aplicar les normes bàsiques de presentació establertes: marges, disposició sobre el paper, netedat, qualitat cal·ligràfica, separació entre paràgrafs, interlineat.

	
	· Produir textos a partir de pautes donades.

	
	· Emprar connectors i evitar repeticions, per millorar les produccions escrites.

	
	· Escriure respectant l’ordre cronològic dels fets narrats.

	
	· Fer esborranys abans de la redacció final de textos.

	
	· Revisar els treballs fets.

	
	· Iniciar l'ús de processadors de textos.



	[bookmark: _Int_hBhsOTZh]CE 6 Buscar, seleccionar i contrastar informació procedent de dues o més fonts, de forma planificada i amb el degut acompanyament, avaluant-ne la fiabilitat i reconeixent alguns riscos de manipulació i desinformació, per transformar-la en coneixement i comunicar-la de manera creativa, adoptant un punt de vista personal i respectuós amb la propietat intel·lectual.

	SEGON CICLE

	CA 6.1 Localitzar, seleccionar i contrastar informació de diferents fonts, incloses les digitals, citant-les i recreant-les mitjançant l’adaptació creativa de models donats.
	· Cercar informació a les biblioteques d’aula i de centre.

	
	· Comparar la informació cercada en diferents fonts i triar la més adequada i fiable.

	
	· Usar diccionaris, diaris, Internet, material audiovisual, etc., com a font d’informació.

	
	· Localitzar informació rellevant en titulars, portades, etc. de textos de mitjans de comunicació.

	
	· Fomentar la importància de citar les fonts d’informació.

	
	· Fomentar la creativitat en la presentació dels treballs combinant recursos visuals i escrits.

	CA 6.2 Compartir els resultats d'un procés de recerca senzill, individual o grupal, sobre algun tema d'interès personal, realitzat de manera acompanyada.
	· Elaborar diferents tipus de text amb la intenció de donar a conèixer els resultats d’una recerca d’informació.

	
	· Exposar, de manera oral, els resultats obtinguts, a partir d’una recerca d’informació.

	
	· Fomentar l'expressió d'interessos personals i temes d’interès.

	
	· Organitzar les idees de manera acompanyada i establir un pla de recerca.

	CA 6.3 Adoptar hàbits d’ús crític, segur, sostenible i saludable de les tecnologies digitals en relació a la recerca i la comunicació de la informació.
	· Usar les tecnologies de la informació i comunicació, de manera acompanyada i de forma segura, per obtenir informació.

	
	· Entendre que no totes les fonts són igual de fiables, i que cal triar fonts verificades (llibres recomanats pel mestre, pàgines web educatives o articles supervisats).



	CE 7 Llegir de manera autònoma obres diverses atenent els seus gustos i interessos, compartint les experiències de lectura, per iniciar la construcció de la identitat lectora, fomentar el gust per la lectura com a font de plaer i gaudir de la seva dimensió social.

	SEGON CICLE

	CA 7.1 Llegir amb progressiva autonomia o de forma acompanyada textos de diversos autors i autores, ajustats als seus gustos i interessos i seleccionats amb creixent autonomia, avançant en la construcció de la seva identitat lectora.
	· Llegir textos propis de la literatura infantil (poesia, contes, còmics…).

	
	· Utilitzar la biblioteca d’aula i de centre com a font de plaer.

	
	· Llegir i interessar-se de manera autònoma per diferents tipus de textos i utilitzar la lectura com a font de gaudi personal.

	
	· Llegir amb freqüència i per iniciativa pròpia.

	
	· Llegir textos senzills de la tradició popular: endevinalles, dites, gloses, cançons de triar, faules, rodolins, rondalles, poemes, contes, etc., adequats als seus interessos.

	
	· Llegir els textos amb fluïdesa lectora, pronunciació i dicció acurada, i bona entonació.

	
	· Incentivar l’autonomia lectora.

	CA 7.2 Compartir l'experiència de lectura, en suports diversos, participant en comunitats lectores en l'àmbit escolar.
	· Expressar opinions i gustos sobre els textos llegits.

	
	· Expressar preferències per determinades lectures.

	
	· Avaluar les estratègies per a la comprensió de textos literaris.

	
	· Compartir l’experiència de lectura, en suports diversos.



	CE 8 Llegir, interpretar i analitzar, de manera acompanyada així com també autònomament, obres o fragments literaris adequats al seu desenvolupament, establint relacions entre ells i identificant el gènere literari i les seves convencions fonamentals, per iniciar-se en el reconeixement de la literatura com a manifestació artística i font de plaer,

	SEGON CICLE

	CA 8.1 Escoltar i llegir textos variats de la literatura infantil universal, que recullin diversitat d'autors i autores, relacionant-los en funció de temes i aspectes elementals del gènere literari, i interpretant-los i relacionant-los amb altres manifestacions artístiques o culturals de manera acompanyada.
	· Escoltar diferents tipus de textos literaris.

	
	· Fer una lectura guiada i autònoma, en silenci i en veu alta, de textos apropiats a l’edat.  

	
	· Reproduir diferents textos, amb progressiu grau de dificultat.

	CA 8.2 Produir, de manera acompanyada, textos senzills individuals o col·lectius amb intenció literària, recreant de manera personal els models donats, en diferents suports i complementant-los amb altres llenguatges artístics.
	· Reproduir textos literaris, de manera acompanyada i a partir de models donats.

	
	· Identificar i aplicar el ritme, la pronunciació i l’entonació adequats a cada tipus de dramatització.

	
	· Complementar els textos llegits amb altres llenguatges artístics.



	CE 9 Reflexionar de forma guiada sobre el llenguatge a partir de processos de producció i comprensió de texts en contextos significatius, utilitzant la terminologia elemental adequada per iniciar-se en el desenvolupament de la consciència lingüística i millorar les destreses de producció i comprensió oral i escrita.

	SEGON CICLE

	CA 9.1 Formular conclusions elementals sobre el funcionament de la llengua, prestant especial atenció a la relació entre substantius, adjectius i verbs, a partir de l'observació, comparació i transformació de paraules, enunciats i textos, en un procés acompanyat de producció o comprensió de textos en contextos significatius.
	· Comprendre, identificar i aplicar les estructures gramaticals i normes bàsiques de la llengua de manera acompanyada.

	
	· Aplicar les normes ortogràfiques i de construcció de paraules i frases en les produccions pròpies.

	
	· Reconèixer i utilitzar les categories gramaticals principals (substantius, verbs, adjectius i determinants) per fer que les seves produccions siguin més riques i detallades.

	CA 9.2 Revisar i millorar els textos propis i aliens i esmenar alguns problemes de comprensió lectora, de manera acompanyada, a partir de la reflexió metalingüística, usant la terminologia bàsica adequada.
	· Sistematitzar l’adquisició de vocabulari a través de textos.

	
	· Aplicar els coneixements bàsics sobre les categories gramaticals i regles d’ortografia per afavorir la comunicació.

	
	· Revisar els textos tant propis com aliens, mitjançant la comparació de paraules.

	
	· Progressar, de manera acompanyada, en la mobilització d’estratègies senzilles tant individuals com grupals, de planificació, redacció, revisió i edició de textos.



	CE 10 Posar les pròpies pràctiques comunicatives al servei de la convivència democràtica utilitzant un llenguatge no discriminatori i detectant i rebutjant els abusos de poder a través de la paraula per afavorir un ús eficaç però també ètic del llenguatge.

	SEGON CICLE

	CA 10.1Rebutjar els usos lingüístics discriminatoris i identificar els abusos de poder a través de la paraula a partir de la reflexió grupal acompanyada sobre els aspectes bàsics, verbals i no verbals, de la comunicació, tenint en compte una perspectiva de gènere.
	· Mostrar respecte per les intervencions dels companys escoltant activament, donant respostes adequades que mostren interès per les seves idees.

	
	· Rebutjar usos lingüístics discriminatoris i abusos de poder a partir de la reflexió acompanyada.

	
	· Mostrar una postura oberta i afavoridora, per demostrar escolta activa i respecte envers les opinions dels altres.  

	CA 10.2 Mobilitzar, amb la planificació i l'acompanyament necessaris, estratègies bàsiques per a l’escolta activa, la comunicació assertiva i el consens, progressant en la gestió dialogada de conflictes.
	· Incorporar estratègies d’escolta activa.

	
	· Desenvolupar habilitats de resolució dialogada de conflictes.

	
	· Fer ús d’estratègies per arribar a acords en grup.


Sabers bàsics

Es concreten a continuació els sabers bàsics organitzats en blocs.

	A. LES LLENGÜES I ELS SEUS PARLANTS

	SEGON CICLE
	3r
	4t

	Biografia lingüística personal i mapa lingüístic del centre.
	· La identitat lingüística individual pròpia. Revisió i desenvolupament.
	x
	x

	
	· La biografia lingüística personal. Revisió i desenvolupament.
	x
	x

	
	· Construcció del mapa lingüístic de l’aula a través de les identitats i biografies lingüístiques dels alumnes i mestres.
	x
	x

	
	· Vocabulari bàsic. Interès per la seva ampliació.
	x
	x

	
	· Valoració de la pròpia identitat lingüística i cultural.
	x
	x

	La diversitat cultural i lingüística com a riquesa i eina de reflexió interlingüística.  
	· Valoració i respecte per la diversitat de llengües i cultures presents a l'aula i al centre com una oportunitat d'aprenentatge i convivència.
	x
	x

	
	· Llengua i dialecte. Concepte, característiques. Les varietats dialectals de la llengua castellana.
	
	x

	
	· Introducció al llenguatge de signes. Concepte, característiques i ús.
	x
	x

	
	· Llengües de signes, aproximació. Les llengües de signes de l’entorn proper.
	
	x

	Identificació de prejudicis i estereotips lingüístics.  
	· Reconeixement i valoració de les actituds i expressions que promouen la igualtat entre les persones.
	    x
	x

	
	· Identificació de prejudicis i estereotips lingüístics.
	
	x

	Ús d'un llenguatge no discriminatori i respectuós amb les diferències.  
	· El llenguatge respectuós vers totes les persones, evitant qualsevol forma de discriminació per raó de gènere.
	x
	x

	
	· Les paraules i els gestos. La seva influència en la manera com ens relacionem.
	x
	x

	
	· Expressions que promoguin la igualtat i el respecte.
	x
	x



	B. COMUNICACIÓ

	1. Context

	SEGON CICLE
	3r
	4t

	Incidència dels components (situació, participants, propòsit comunicatiu, canal) en l'acte comunicatiu.

	· Adaptació del registre a la situació comunicativa.
	x
	x

	
	· Adequació del llenguatge segons qui escolta, considerant aspectes com la cortesia o el respecte (anàlisi del rol, edat i relació per ajustar el discurs).
	x
	x

	
	· Distinció entre les diferents intencions comunicatives (convèncer, informar, expressar…).
	x
	x

	
	· Adaptació del missatge per aconseguir l’efecte desitjat (introducció de la ironia, l’humor i altres figures retòriques).
	
	x

	
	· Identificació dels diferents canals de comunicació (parlat, escrit, visual) per fer arribar el missatge de manera més efectiva.
	x

	2. Gèneres discursius
	
	

	SEGON CICLE
	3r
	4t

	Tipologies textuals: la narració, la descripció, el diàleg i l’exposició.
	· Tipologies textuals. La narració, descripció i diàleg. Funcions, característiques, estructura i producció guiada.
	x
	x

	
	· L’exposició. Introducció atenent als seus elements bàsics.
	
	x

	Propietats textuals: estratègies bàsiques per a la coherència i la cohesió.  
	· Inici en el coneixement i utilització de les estratègies i normes bàsiques en la producció de textos: planificació (concreció de la intenció comunicativa i del destinatari, del tipus de text, de l’organització del contingut, etc.), redacció de l’esborrany, avaluació i revisió del text per millorar-lo amb l’ajuda del docent i els companys (reescriptura).
	x
	x

	Gèneres discursius propis de l’àmbit personal, social i educatiu. Contingut i forma.  
	· Producció de texts senzills de diferents tipologies.
	x
	x

	
	· Ús dels diferents gèneres discursius segons l'àmbit de comunicació. Personal: cartes, missatges, diaris personals. Social: Missatges i comentaris en xarxes socials. Educatiu: Resums, exposicions orals, treballs escrits...
	x
	x

	3. Processos
	
	

	SEGON CICLE
	3r
	4t

	Interacció oral: interacció oral adequada en contextos formals i informals, escolta activa, assertivitat, resolució dialogada de conflictes i cortesia lingüística. L’expressió i escolta empàtica de necessitats, vivències i emocions pròpies i alienes.
	· Interacció oral adequada en contextos formals i informals emprant estratègies bàsiques de cortesia lingüística i assertivitat.
	x
	x

	
	· Situacions comunicatives espontànies (jocs lingüístics o de tradició oral, converses, intercanvi d’informacions i opinions,…) i dirigides (reproducció de textos, escenificació de textos adaptats…). Participació de forma activa.
	x
	x

	
	· Iniciació al treball en textos orals d’interès propi, que provinguin de recursos multimèdia o audiovisuals.
	
	x

	
	· Les característiques formals d’estructura i contingut de les diferents tipologies de textos orals, amb el suport de guions i bastides.
	x
	x

	
	· Estratègies d’expressió i escolta empàtica de necessitats, vivències i emocions pròpies i alienes per a la resolució dialogada de conflictes, amb acompanyament.
	x
	x

	Comprensió oral: identificació de les idees més rellevants i interpretació del sentit global, realitzant les inferències necessàries. Detecció de possibles usos discriminatoris del llenguatge verbal i no verbal.  
	· Textos inferencials. Comprensió i deducció de la informació implícita.
	x
	x

	
	· Textos orals senzills. Comprensió. Identificació dels elements no verbals.
	x
	x

	
	· La informació explícita del text oral. Formulació d’una resposta.
	x
	x

	
	· La idea principal i les idees secundàries d’un text oral.
	x
	x

	
	· Reconeixement del llenguatge verbal i no verbal de la igualtat entre homes i dones.
	x
	x

	
	· Ús d’un llenguatge respectuós, tant verbal com no verbal, amb acompanyament.
	x
	x

	Producció oral: elements bàsics de la prosòdia i de la comunicació no verbal.
Construcció, comunicació i valoració de coneixement mitjançant la planificació i producció de textos orals i multimodals.
	· Els textos orals planificats. Producció de diferents tipologies.
	x
	x

	
	· Ús d’estratègies, amb acompanyament, com l’escolta atenta, mirada a l’interlocutor, respecte pel torn de paraula, ritme, entonació i pronunciació adequats, expressions de cortesia, atenció i correcció, postures i gests adequats...
	x
	x

	
	· Els sentiments, idees, opinions i coneixements dels altres. Comprensió i anàlisi de forma guiada.
	x
	x

	
	· Les normes que regeixen l’intercanvi comunicatiu oral. Interès per expressar-se correctament.
	x
	x

	
	· Exposició clara i amb un discurs organitzat i coherent.
	x
	x

	
	· Creació de textos orals amb un llenguatge respectuós i inclusiu.
	x
	x

	Comprensió lectora: estratègies de comprensió lectora abans, durant i després de la lectura. Identificació de les idees més rellevants i interpretació del sentit global, realitzant les inferències necessàries. Identificació d’elements gràfics i paratextuals al servei de la comprensió. Lectura compartida i entonada. Detecció de possibles usos clarament discriminatoris del llenguatge verbal i no verbal.  
	· Lectura comprensiva.
	x
	x

	
	· Lectura autònoma i comprensiva. La lectura silenciosa com a mitjà per la millora de la concentració i comprensió de texts.
	x
	x

	
	· Lectura de texts presentats en qualsevol suport, mostrant interès i gust.
	x
	x

	
	· Lectura individual o acompanyada de diferents tipus de texts amb l’entonació i ritme adequats al desenvolupament cognitiu.
	x
	x

	
	· Les estratègies per comprendre textos escrits: relació d’informació sobre el text a partir dels coneixements i experiències previs, consulta del diccionari, resum de les idees bàsiques o dels aspectes més destacats, etc.
	x
	x

	
	· Comprensió i identificació de la informació rellevant de texts de la vida quotidiana.
	x
	x

	
	· Estratègies de planificació i autocontrol per regular l’activitat lectora. Aplicació de forma guiada.
	x
	x

	
	· La lectura com a mitjà per ampliar el vocabulari.
	x
	x

	
	· Paraules o expressions discriminatòries. Promoció de l’ús d’un llenguatge respectuós.
	x
	x

	Producció escrita: convencions del codi escrit i ortografia reglada bàsica. Coherència i cohesió textual. Estratègies bàsiques, individuals o grupals, de planificació, textualització, revisió i autocorrecció. Ús d’elements gràfics i paratextuals bàsics al servei de la comprensió. Escriptura en suport digital acompanyada.  
	· Textos escrits. Producció partint de les vivències pròpies per comunicar coneixements, experiències i necessitats.
	x
	x

	
	· Textos amb intenció informativa: cartells, anuncis, petits còmics. Producció guiada.
	x
	x

	
	· Bastides i altres suports, tant en paper com digitals. Ús de forma progressivament autònoma, per la millora de la producció de textos propis.
	
	x

	
	· Normes ortogràfiques bàsiques i mecanismes per la cohesió del text; manteniment del temps verbal, signes de puntuació, concordança bàsica i accentuació.
	x
	x

	
	· Dictats de frases i texts breus.
	x
	x

	
	· Reconeixement, de manera acompanyada, de les produccions pròpies i de les dels companys.
	x
	x

	
	· Texts escrits. Producció fent ús d’un llenguatge verbal respectuós amb les diferències.
	x
	x

	
	· La grafia acurada, disposició adequada sobre el paper i netedat en la presentació dels texts escrits.
	x
	x

	Alfabetització mediàtica i informacional: estratègies bàsiques per a la cerca guiada d’informació en fonts documentals variades i amb diferents suports i formats. Reconeixement d’autoria. Comparació i comunicació creativa de la informació. Ús de la biblioteca digital, així com de recursos digitals de l’aula.  
	· Programes o recursos informàtics de processament de textos. Ús guiat.
	
	x

	
	· Les tecnologies de la informació i la comunicació per a la localització de la informació. Ús dirigit.
	
	x

	
	· Reinterpretació de la informació recollida, de manera acompanyada, per adaptar-la a una nova activitat (com un mural o una presentació oral), utilitzant elements creatius però respectant la informació original.
	
	x

	
	· Ús de la biblioteca i dels recursos digitals de l’aula o del centre.
	x
	x

	
	· La fiabilitat de les fonts d’informació. Valoració i comparació de la informació de manera acompanyada.
	
	x



	C. EDUCACIÓ LITERÀRIA

	SEGON CICLE
	3r
	4t

	Lectura acompanyada d'obres o fragments variats i diversos de la literatura infantil, adequats als seus interessos i organitzats en itineraris lectors.
	· Escolta, lectura i comprensió de textos literaris propis de la tradició literària popular oral en castellà (llegendes, romanços, coples, cançons populars, endevinalles, refranys, poemes, contes tradicionals, etc.) adequats als seus interessos i motivacions.
	x
	x

	
	· Lectura de texts narratius (contes, biografies, autobiografies, etc.).
	x
	x

	Estratègies bàsiques per a la interpretació acompanyada i compartida de les obres a través de converses literàries.  
	· Participació activa en converses sobre les obres i
els seus elements (personatges, llocs...).
	x
	x

	
	· Foment de la comprensió col·lectiva de l'obra.
	x
	x

	Relació, de manera acompanyada, entre els elements constitutius essencials de l'obra literària (tema, protagonistes, personatges secundaris, argument, espai) i la construcció del sentit de l'obra.  
	· Identificació d'elements característics d’alguns tipus de text: concepte, temes, elements formals, elements gràfics (vinyetes, globus, onomatopeies, signes convencionals).
	x
	x

	
	· Reconeixement de textos literaris en prosa o vers (contes, llegendes, poemes, endevinalles, cançons i textos teatrals).
	x
	x

	
	· Identificació dels elements bàsics d’un llibre i de les seves característiques tals com: títol, autor, il·lustrador, portada, nombre de pàgines, sinopsi, gènere, format, entre d’altres.
	x
	x

	Anàlisi guiada dels recursos expressius i els seus efectes en la recepció del text.  
	· Identificació dels recursos expressius utilitzats en el text.
	x
	x

	
	· Reflexió sobre l'efecte dels recursos en el lector.
	x
	x

	Relació entre els textos llegits i altres manifestacions artístiques i culturals.
	· Interiorització dels textos literaris escrits com a font d’informació, d'aprenentatge, de diversió, de comunicació d’experiències i regulació de la convivència.
	x
	x

	
	· Relació dels diferents textos literaris amb diverses manifestacions culturals i artístiques.
	x
	x

	Construcció de la identitat lectora. Estratègies per a l'expressió de gustos i interessos i iniciació a la valoració argumentada de les obres.
	· Visió del text literari com a font de comunicació, aprenentatge i plaer.
	x
	x

	Lectura expressiva, dramatització o interpretació de fragments atesos els processos de comprensió i el nivell de desenvolupament.  
	· Lectura expressiva de texts literaris presentats en qualsevol format, mostrant interès i gust per la lectura.
	x
	x

	
	· Lectura i escolta de texts poètics i teatrals.
	x
	x

	
	· Interpretació i comprensió de texts poètics i teatrals.
	x
	x

	
	· Dramatització guiada de texts literaris, explorant-ne l’expressió emocional.
	x
	x

	Creació de texts amb intenció literària de manera lliure, a partir de models o recreant texts literaris.  
	· Composició de diferents tipus de text literaris, segons la intenció comunicativa.
	x
	x

	
	· Elaboració de texts literaris de manera lliure, a partir de models donats.
	x
	x

	Ús acompanyat de la biblioteca digital d'aula o de centre com a escenari d'activitats literàries compartides.  
	· Ús de la biblioteca i dels recursos digitals de l’aula o del centre com a escenari d’activitats literàries compartides.
	x
	x



	D. REFLEXIÓ SOBRE LA LLENGUA I ELS SEUS USOS EN EL MARC DE PROPOSTES PER A LA PRODUCCIÓ I COMPRENSIÓ DE TEXTS ORALS, ESCRITS O MULTIMODALS

	SEGON CICLE
	3r
	4t

	Establiment de generalitzacions sobre aspectes lingüístics elementals a partir de l’observació, comparació i transformació d’enunciats, posant especial esment a les relacions que s’estableixen entre substantius, adjectius i verbs.
	· Identificació i creació de paraules compostes.
	x
	x

	
	· Reconeixement de prefixos i sufixos.
	x
	x

	
	· Transformació d’enunciats (substitucions, canvi d’ordre, manipulació).
	x
	x

	
	· Creació de generalitzacions sobre aspectes lingüístics elementals (gènere, nombre i persona), mantenint especial atenció a les relacions que s’estableixen entre substantius, adjectius i verbs.
	x
	x

	
	· Reconeixement de les diferents categories gramaticals o lèxiques i el seu ús (substantius, verbs, adjectius, pronoms i articles).
	x
	x

	
	· Reconeixement de paraules agudes, planes i esdrúixoles.
	x
	x

	
	· Normes bàsiques d’accentuació.
	x
	x

	Aproximació a la llengua com a sistema amb diferents nivells: sons i lletres, paraules, oracions i textos. Observació i comparació d'unitats comunicatives bàsiques.  
	· Ordre alfabètic de paraules.
	x
	x

	Procediments elementals d'adquisició de vocabulari. Similituds i diferències de forma i significat entre paraules de la mateixa família lèxica o semàntica.  
	· Identificació, entre d’altres, de les relacions semàntiques següents: sinonímia, antonímia, polisèmia, camps semàntics o famílies de paraules.
	x
	x

	
	· Establiment de relacions entre paraules de la mateixa família lèxica o semàntica.
	x
	x

	Relació entre intenció comunicativa i modalitat oracional.  
	· Classificació d’acord amb la modalitat oracional segons la intenció: frases afirmatives, interrogatives, exclamatives i imperatives segons el que volen expressar (informar, preguntar, cridar, demanar...).
	x
	

	
	· Anàlisi de la relació entre la modalitat oracional i la intencionalitat comunicativa.
	
	x

	Mecanismes elementals de coherència i cohesió, amb especial atenció a les repeticions i sinònims, i a l'ordre d'oracions i paràgrafs.  
	· Adquisició de mecanismes de coherència i cohesió elementals, prestant especial atenció a les repeticions i sinònims, ordre de les oracions i paràgrafs, als connectors i les substitucions de pronoms.
	x
	x

	Els signes de puntuació com a mecanismes per a organitzar el text escrit i per a expressar la intenció comunicativa.  
	· Ús de les regles bàsiques d’ortografia i puntuació treballades.
	x
	x

	Estratègies elementals per a l'ús guiat de diccionaris, en diferents suports.  
	· Ús pautat del diccionari.

	x
	x

	
	· Tipus de diccionaris i els seus usos.
	x
	



